**Stjórnarfundur DSÍ 28. febrúar 2020**

Mætt voru: Bergrún Stefánsdóttir (BS), Sandra Baldvinsdóttir (SB), Guðbjörn Sverrir Hreinsson (GSH), Eva Björk Sveinsdóttir (EBS) og Óskar Eiríksson (ÓE). Jóhann Gunnar Arnarsson (JGA) og Örn Ingi Björgvinsson (ÖIB) boðuðu forföll.

1. **Endurskoðun afreksstefnu**. Farið var yfir drög að endurskoðun á afreksstefnu hvað varðar afreksstig DSÍ og skilgreiningu afreka í flokki fullorðinna. Ákveðið var að senda drögin til ÍSÍ til kynningar.
2. **Breyting á reglugerð um val á dansíþróttapari ársins.** Fyrir liggja drög að breytingu á 4. gr. reglugerðinnar. Ákveðið var að fresta frekari umræðu um drögin.
3. **Erindi formanns dansdeildar HK, dags. 27. febrúar 2020.**
   1. Lagt er til að Junior Open verði haldið á sunnudeginum á næsta móti, Íslandsmeistaramótinu í 10 dönsum. Samþykkt.
   2. Óskað er eftir því að boðið verði upp á keppnisflokkinn “Rising star” eða B-úrslit í flokki þar sem eru 12 pör eða fleiri. Nánar tiltekið er lagt til að Rising star verði fyrir pörin sem kæmust ekki í úrslit og um væri að ræða sjálfvirka skráningu í B-úrslit og par gæti síðan skráð sig úr keppninni. Samþykktur var viðauki 2 við móta- og keppendareglu DSÍ um keppnisflokkinn Rísandi stjarna (Rising star), í flokkunum Unglingar I, Unglingar II og Ungmenni. Ekki verður um sjálfvirka skráningu að ræða í framhaldi af keppni í meistaraflokki heldur verður um sérstaka keppni að ræða sem skrá þarf pör í fyrir mót, enda er það fyrirkomulag í samræmi við það sem tíðkast á keppnum erlendis. Pör sem hafa verið áður í úrslitum í viðkomandi keppnisflokki hafa ekki keppnisrétt í Rísandi stjörnu. Lágmarksfjöldi skráninga í viðkomandi Rísandi stjörnu flokki verður að vera 4 pör í til að keppni fari fram.
4. **Erindi frá Áróru, dags. 28. febrúar 2020, ásamt undirskriftarlista.** Óskað er eftir því að haldin verði “Rising star” keppni í flokki unglingar I meistaraflokki. BS svarar erindinu með vísan til samþykktar stjórnar í lið 3.2.
5. **RIG 2021**. Samþykkt var að halda dansmótið viku seinna en venjulega.

Þannig fram farið.

Sandra Baldvinsdóttir